खेलों के साथ राजनीति का घालमेल नहीं करें : प्रणब  
वित्तमंत्री प्रणब मुखर्जी ने भारत-पाक के बीच विश्व कप सेमीफाइनल से पहले देश के लोगों को खेलों के साथ राजनीति को नहीं मिलाने का आग्रह किया।
वित्तमंत्री प्रणब मुखर्जी ने भारत और पाकिस्तान के बीच विश्व कप सेमीफाइनल से पहले देश के लोगों को खेलों के साथ राजनीति को नहीं मिलाने का आग्रह किया।  मुखर्जी से जब पाकिस्तानी प्रधानमंत्री की मोहाली में 30 मार्च को होने वाले मैच को देखने के लिए भारत आने के बारे में पूछा गया, उन्होंने कहा, खेलों के साथ राजनीति को नहीं मिलाएं।  उन्होंने कहा, खेलों को खेल और राजनीति को राजनीति रहने दो तथा पाकिस्तानी प्रधानमंत्री की मैच देखने के लिए यहां के दौरे से बहुत अधिक उम्मीदें नहीं रखें।